Nr Kauba kirjeldus Asjaomane punkt määruse (EÜ) nr 428/2009 I lisas

IX.A6.001 Järgmised optilised andurid või seadmed ja nende lisaseadmed: a) spetsiaalsed optiliste andurite abikomponendid: 1. „kosmosekindlad“ krüojahutid. 6A002.d.

IX.A6.002 Mitte-„kosmosekindlad“ krüojahutid, mille jahutustemperatuur on madalam kui 218 K (–55 °C): a) suletud tsükliga jahuti, mis on spetsifitseeritud töötama keskmise kasutusajaga tõrkeni (MTTF) või keskmise tõrketusvältusega (MTBF) üle 2 500 tunni; b) Joule-Thomsoni isereguleeruvad minijahutid, mille välisdiameeter on väiksem kui 8 mm. 6A002.d.

IX.A6.003 Optiliselt tundlikud kiud, mis on spetsiaalselt valmistatud kas koostiseliselt või struktuurselt või kohandatud katmise teel olema akustiliselt, termiliselt, inertsiaalselt, elektromagnetiliselt või tuumakiirguse suhtes tundlikud. 6A002.d.

IX.A6.004 Järgmised kaamerad, süsteemid või seadmed ja nende komponendid: a) seadistuskaamerad ja spetsiaalselt nende jaoks ette nähtud komponendid. Märkus: eespool nimetatud modulaarse ehitusega seadistuskaameraid tuleks hinnata nende maksimaalse suutlikkuse alusel, kasutades olemasolevaid lisandprogramme vastavalt kaameratootja spetsifikatsioonile. 6A003

IX.A6.005 Suurekiiruselised kinokaamerad, mis kasutavad mis tahes laiusega filmi vahemikus 8–16 mm ja milles film filmimise ajal pidevalt liigub ning mis on võimelised filmima kaadrikiirusega üle 13 150 kaadri sekundis. Märkus: punkt eespool ei hõlma tsiviilotstarbeliseks kasutamiseks kavandatud kinokaameraid. 2. Mehaanilised kiirkaamerad, milles film ei liigu ja mis on võimelised filmima kiirusega üle 1 000 000 kaadri sekundis 35 mm filmi kaadri täiskõrguse korral või proportsionaalselt suurema kiirusega väiksema kaadrikõrguse korral või proportsionaalselt aeglasemalt suuremate kaadrikõrguste korral. 3. Järgmised mehaanilised või elektroonsed vöötkaamerad: a. mehaanilised vöötkaamerad, mille kirjutuskiirus on üle 10 mm/μs; b. elektroonilised vöötkaamerad, mille ajaline täpsus on parem kui 50 ns; 4. elektroonilised kaaderkaamerad, mille kiirus on üle 1 000 000 kaadri sekundis; 5. elektroonilised kaamerad, millel on kõik järgmised omadused: a. elektroonilise katiku kiirus (strobeerimisvõime) on lühem kui 1 μs ühe täiskaadri kohta ning b. lugemisaeg võimaldab kaadrijoondamiskiirust üle 125 täiskaadri sekundis; 6. lisandprogrammid, millel on kõik järgmised omadused: a. mis on spetsiaalselt ette nähtud käesolevas punktis nimetatud modulaarse ehitusega seadistuskaamerate jaoks ning b. mis võimaldavad nendel kaameratel täita valmistaja kirjeldusele vastavad ja eespool nimetatud omadused. 6A003

IX.A6.006 Järgmised pildistuskaamerad: Märkus: punkt eespool ei hõlma spetsiaalselt televisioonisaadete jaoks konstrueeritud televisiooni- ja videokaameraid. 1. videokaamerad, mis sisaldavad pooljuhtandureid, mille tippkoste lainepikkuse väärtus jääb lainepikkuste vahemikku üle 10 nm, kuid mitte üle 30 000 nm, ja millel on kõik järgmised omadused: a. millel on mõni järgmistest omadustest: 1. monokroomkaamerad (must-valge) rohkem kui 4 × 106„aktiivpiksliga“ tahkismassiivi kohta; 2. kolme tahkismassiiviga värvikaamerad rohkem kui 4 × 106„aktiivpiksliga“ tahkismassiivi kohta või 3. ühe tahkismassiiviga värvikaamerad rohkem kui 12 × 106„aktiivpiksliga“ tahkismassiivi kohta ning b. millel on mõni järgmistest omadustest: 1. allpool nimetatud optilised peeglid, 2. allpool nimetatud optilised juhtseadmed või 3. võime salvestada sisemiselt genereeritud „andmeid kaamera positsiooni kohta“. Tehnilised märkused: 1. selle punkti tähenduses tuleks digitaalkaameraid hinnata liikuvate kujutiste salvestamiseks kasutatud „aktiivpikslite“ maksimaalse arvu alusel; 2. selle punkti tähenduses on „andmed kaamera positsiooni kohta“ info, mis on vajalik kaamera vaatenurga asetuse määratlemiseks Maa suhtes. Need hõlmavad järgmist: a) horisontaalne nurk, mis jääb kaamera vaatenurga ja Maa magnetvälja suuna vahele, ja b) vertikaalne nurk, mis jääb kaamera vaatenurga ja Maa horisondi vahele. 6A003

IX.A6.007 Skannerkaamerad ja skannerkaamerasüsteemid, millel on kõik järgmised omadused: a) tippkoste lainepikkuse väärtus jääb lainepikkuste vahemikku üle 10 nm, kuid mitte üle 30 000 nm; b) lineaarsed detektormassiivid üle 8 192 elemendiga massiivis ja c. mehaanilise ühesuunalise laotusega. Märkus: punkt eespool ei hõlma skannerkaameraid ja skannerkaamerasüsteeme, mis on spetsiaalselt kavandatud mis tahes järgmiste seadmete jaoks: a) tööstus- või tsiviilkasutuses olevad koopiamasinad; b) skannerid, mis on spetsiaalselt ette nähtud tsiviilkasutuses, paiksete, lähiskannimisrakenduste jaoks (nt dokumentides, kunstiteostes või fotodes sisalduvate kujutiste või teksti taasesitamiseks), või c) meditsiiniseadmed. 6A003

IX.A6.008 Pildinduskaamerad, mis sisaldavad kujutisvõimendeid, millel on mis tahes järgmine omadus: a. millel on kõik järgmised omadused: 1. tippkoste lainepikkuse väärtus jääb lainepikkuste vahemikku üle 400 nm, kuid mitte üle 1 050 nm; 2. elektronkujutise võimendamine järgmise abil: a. mikrokanalplaat, mille maskisamm (tsentritevaheline kaugus) on 12 μm või vähem, või b. elektronide sensor, mille koondamata (non-binned) pikslite maskisamm (tsentritevaheline kaugus) on 500 μm või vähem ja mis on spetsiaalselt ette nähtud või kohandatud mikrokanalplaadiga saavutatavast erineva „laengu kordistamise“ saavutamiseks ning 3. mis tahes järgmised fotokatoodid: a. multileelisfotokatoodid (nt S-20 ja S-25) valgustundlikkusega üle 350 μA/lm; b. GaAs- või GaInAs-fotokatoodid või c. muud „III/V ühenditest“ pooljuhtfotokatoodid maksimaalse „kiirgustundlikkusega“ üle 10 mA/W või b. millel on kõik järgmised omadused: 1. tippkoste lainepikkuse väärtus jääb lainepikkuste vahemikku üle 1 050 nm, kuid mitte üle 1 800 nm; 2. elektronkujutise võimendamine järgmise abil: a. mikrokanalplaat, mille maskisamm (tsentritevaheline kaugus) on 12 μm või vähem, või b. elektronide sensor, mille koondamata (non-binned) pikslite maskisamm (tsentritevaheline kaugus) on 500 μm või vähem ja mis on spetsiaalselt ette nähtud või kohandatud mikrokanalplaadiga saavutatavast erineva „laengu kordistamise“ saavutamiseks ning 3. „III/–V ühenditest“ pooljuhtfotokatoodid (nt GaAs või GaInAs) ja elektronülekande fotokatoodid maksimaalse „kiirgustundlikkusega“ üle 15 mA/W. 6A003

IX.A6.009 Pildinduskaamerad, mis sisaldavad „fokaaltasandilisi massiive“, millel on mis tahes järgmine omadus: a. sisaldavad mitte-„kosmosekindlaid“„fokaaltasandilisi massiive“, millel on mõni järgmine omadus: 1. millel on kõik järgmised omadused: a. üksikelemendid, mille tippkoste lainepikkuse väärtus jääb lainepikkuste vahemikku üle 900 nm, kuid mitte üle 1 050 nm, ja b. millel on mis tahes järgmine omadus: 1. koste „ajakonstant“ on lühem kui 0,5 ns või 2. spetsiaalselt ette nähtud või kohandatud „laengu kordistamise“ saavutamiseks ja maksimaalse „kiirgustundlikkusega“ üle 10 mA/W; 2. millel on kõik järgmised omadused: a. üksikelemendid, mille tippkoste lainepikkuse väärtus jääb lainepikkuste vahemikku üle 1 050 nm, kuid mitte üle 1 200 nm, ja b. millel on mis tahes järgmine omadus: 1. koste „ajakonstant“ on 95 ns või lühem või 2. spetsiaalselt ette nähtud või kohandatud „laengu kordistamise“ saavutamiseks ja maksimaalse „kiirgustundlikkusega“ üle 10 mA/W või 3. mitte-„kosmosekindlad“ mittelineaarsed (kahemõõtmelised) „fokaaltasandilised maatriksid“, millel on üksikelemendid, mille tippkoste lainepikkuse väärtus jääb lainepikkuste vahemikku üle 1 200 nm, kuid mitte üle 30 000 nm; 4. mitte-„kosmosekindlad“ lineaarsed (ühemõõtmelised) „fokaaltasandilised massiivid“, millel on kõik järgmised omadused: a. üksikelemendid, mille tippkoste lainepikkuse väärtus jääb lainepikkuste vahemikku üle 1 200 nm, kuid mitte üle 3 000 nm, ja b. millel on mis tahes järgmine omadus: 1. detektorielementide „skaneerimissuuna“ mõõdu suhe detektorielementide „ristiskaneerimise“ suuna mõõtu on väiksem kui 3,8 või 2. signaali töötlemine detektorelementides või 5. mitte-„kosmosekindlad“ lineaarsed (ühemõõtmelised) „fokaaltasandilised massiivid“, millel on üksikelemendid, mille tippkoste lainepikkuse väärtus jääb lainepikkuste vahemikku üle 3 000 nm, kuid mitte üle 30 000 nm; b. sisaldavad mitte-„kosmosekindlaid“ mittelineaarseid (kahemõõtmelisi) infrapuna „fokaaltasandilisi maatrikseid“„mikrobolomeetri“ materjalist, mille üksikelementide poolt registreeritud filtreerimata lainepikkuse väärtus jääb lainepikkuste vahemikku üle 8 000 nm, kuid mitte üle 14 000 nm, või c. sisaldavad mitte-„kosmosekindlaid“„fokaaltasandilisi massiive“, millel on mõni järgmine omadus: 1. üksikud detektorielemendid, mille tippkoste lainepikkuse väärtus jääb lainepikkuste vahemikku üle 400 nm, kuid mitte üle 900 nm; 2. spetsiaalselt ette nähtud või kohandatud „laengu kordistamise“ saavutamiseks ja maksimaalse „kiirgustundlikkusega“ üle 10 mA/W lainepikkustel üle 760 nm ning 3. rohkem kui 32 elementi. Märkused: 1. alapunktis 4 eespool nimetatud pildinduskaamerad sisaldavad lisaks väljundkiibile piisava „signaali töötlemise“ elektroonikaga varustatud „fokaaltasandilisi massiive“, mis võimaldavad sisselülitamisel vähemalt analoog- või digitaalväljundsignaali; 2. alapunkt 4.a ei hõlma pildinduskaameraid, mis sisaldavad lineaarseid kaheteistkümne (12) või vähema elemendiga „fokaaltasandilisi massiive“ ja mis ei kasuta elemendisisest ajalist viivitust ja integreerimist ning mis on ette nähtud järgmiseks: a) tööstus- või tsiviilkasutuses olevad sissemurdmise alarmsüsteemid, liikluses või tööstuses kasutatavad liikumise kontrolli- või loendussüsteemid; b) tööstusseadmed, mida kasutatakse soojuse voolamise kontrollimiseks või seireks hoonetes, seadmetes või tootmisprotsessides; c) tööstusseadmed, mida kasutatakse materjalide omaduste kontrollimiseks, sorteerimiseks või analüüsiks; d) spetsiaalselt laboratoorseks kasutamiseks ette nähtud seadmed või e) meditsiiniseadmed; 3. alapunkt 4.b ei hõlma pildinduskaameraid, millel on mis tahes järgmine omadus: a) maksimaalne kaadrisagedus kuni 9 Hz; b) millel on kõik järgmised omadused: 1. minimaalne horisontaalne või vertikaalne „hetkeline vaateväli (IFOV)“ vähemalt 10 mrad (milliradiaani); 2. sisaldab fikseeritud fookuskaugusega objektiivi, mis ei ole eemaldatav; 3. ei sisalda „vahetu vaatega“ näidikut ning Tehniline märkus: mõiste „vahetu vaade“ viitab pildinduskaamerale, mis töötab infrapunases spektriosas ja esitab vaatlejale nähtava kujundi lähedalt vaadataval ja mis tahes valguskaitsemehhanismi sisaldaval mikroekraanil. 4. mis tahes järgmine omadus: a. ilma aparatuurita, mis võimaldaks kindlaksmääratud vaateväljast saada vaadeldavat kujutist, või b. kaamera on kavandatud mingi kindla rakenduse tarvis ning selliselt, et kasutaja seda ei muuda, või Tehniline märkus: märkuses 3.b nimetatud „hetkeline vaateväli (IFOV)“ on „horisontaalse IFOV-i“ või „vertikaalse IFOV-i“ väikseim väärtus; „horisontaalne IFOV“ = horisontaalne vaateväli (FOV) / horisontaalsete detektorelementide arv; „vertikaalne IFOV“ = vertikaalne vaateväli (FOV) / vertikaalsete detektorelementide arv. c) kaamera on spetsiaalselt ette nähtud paigaldamiseks tsiviilotstarbelistele reisijaid vedavatele sõidukile ja sel on kõik järgmised omadused: 1. kaamera asetus ja konfiguratsioon sõidukis on mõeldud ainult juhi abistamiseks sõiduki ohutul käsitsemisel. 6A003

IX.A6.010 Järgmised optilised peeglid (reflektorid): 1. „deformeeritavad peeglid“ aktiivse optilise avaga, mis on suurem kui 10 mm, ja millel on mis tahes järgmine omadus, ning nende jaoks ette nähtud komponendid: a. millel on kõik järgmised omadused: 1. mehaaniline võnkesagedus 750 Hz või rohkem ning 2. rohkem kui 200 ajamit või b. laseriga põhjustatud kahju piirmäär (LIDT) on üks järgmistest: 1. „pidevlaine (CW) laseriga“ rohkem kui 1 kW/cm2 või 2. 20 ns „laseri“ impulssidega kordumissagedusega 20 Hz rohkem kui 2 J/cm2; 2. kergekaalulised monoliitsed peeglid keskmise „ekvivalenttihedusega“ alla 30 kg/m2 ja täismassiga üle 10 kg; 3. „komposiit“- või vahtstruktuuriga kergpeeglid, mille keskmine „ekvivalenttihedus“ on väiksem kui 30 kg/m2 ja täismass üle 2 kg. Märkus: alapunktid 2 ja 3 eespool ei hõlma peegleid, mis on konstrueeritud spetsiaalselt päikesevalguse suunamiseks maapealsetele heliostaatrajatistele. 6A004.a.

IX.A6.011 Spetsiaalselt kiirejuhtimispeeglite astmetele kavandatud peeglid, mille tasapindsus on λ/10 või parem (λ võrdub 633 nm), ja millel on mis tahes järgmine omadus: a. diameeter või peatelje pikkus üle 100 mm või b. millel on kõik järgmised omadused: 1. diameeter või peatelje pikkus üle 50 mm, aga vähem kui 100 mm ning 2. laseriga põhjustatud kahju piirmäär (LIDT) on üks järgmistest: a. „pidevlaine (CW) laseriga“ rohkem kui 10 kW/cm2 või b. 20 ns „laseri“ impulssidega kordumissagedusega 20 Hz rohkem kui 20 J/cm2. 6A004.b.

IX.A6.012 Tsinkseleniidist (ZnSe) või tsinksulfiidist (ZnS) valmistatud optilised komponendid läbilaskvusega lainepikkuste vahemikus üle 3 000 nm, kuid mitte üle 25 000 nm, millel on mis tahes järgmine omadus: 1. maht üle 100 cm3 või 2. diameeter või peatelje pikkus üle 80 mm ja paksus (sügavus) üle 20 mm; c) järgmised „kosmosekindlad“ optiliste süsteemide komponendid: 1. komponendid, mida on kergendatud vähem kui 20 %-ni „ekvivalenttiheduse“ väärtusest, võrreldes sama paksuse ja apertuuriga tahkistoorikuga; 2. töötlemata põhimikud, töödeldud põhimikud, millel on pinnakate (ühe- ja mitmekihiliste metalsete, dielektriliste, juhtivate, pooljuhtivate või isoleerivate katetega) või kaitsekiled; 3. peeglite segmendid või koostud, mis on kavandatud optilise süsteemi montaažiks kosmoses, mille koguv apertuur on võrdväärne või suurem kui 1-meetrilise läbimõõduga üksikul optilisel süsteemil; 4. komponendid, mis on valmistatud „komposiit“-materjalidest, mille lineaarne soojuspaisumistegur mis tahes telje suunas ei ole üle 5 × 10-6. 6A004.c.

IX.A6.013 Mitte „timmitavad“ pidevlaine „laserid“, millel on mis tahes järgmine omadus: 1. väljundkiirguse lainepikkus alla 150 nm ja väljundvõimsus üle 1 W; 2. väljundkiirguse lainepikkus 150 nm või üle selle, kuid mitte üle 510 nm, ja väljundvõimsus üle 30 W; Märkus: alapunkt 2 ei hõlma argoon-„lasereid“, mille võimsus on 50 W või vähem. 3. väljundkiirguse lainepikkus üle 510 nm, kuid mitte üle 540 nm, ja mis tahes järgmise omadusega: a. ristimoodiga, ühemoodilise väljundkiirgusega, ja väljundvõimsus on üle 50 W või b. ristimoodiga, mitmemoodilise väljundkiirgusega, ja väljundvõimsus on üle 150 W; 4. väljundkiirguse lainepikkus üle 540 nm, kuid mitte üle 800 nm, ja väljundvõimsus üle 30 W; 5. väljundkiirguse lainepikkus üle 800 nm, kuid mitte üle 975 nm, ja mis tahes järgmise omadusega: a. ristimoodiga, ühemoodilise väljundkiirgusega, ja väljundvõimsus on üle 50 W või b. ristimoodiga, mitmemoodilise väljundkiirgusega, ja väljundvõimsus on üle 80 W; 6. väljundkiirguse lainepikkus üle 975 nm, kuid mitte üle 1 150 nm, ja mis tahes järgmise omadusega: a. ristimoodiga, ühemoodiline ja väljundvõimsusega üle 500 W või b. ristimoodiga, mitmemoodilise väljundkiirgusega ja mis tahes järgmise omadusega: 1. „pistikupesatõhusus“ on üle 18 % ja väljundvõimsus on üle 500 W või 2. väljundvõimsus on üle 2 kW. Märkused: 1. alapunkt b ei hõlma ristimoodiga, mitmemoodilisi, tööstuslikke „lasereid“, mille väljundvõimsus on üle 2 kW, kuid mitte üle 6 kW, ja mille kogumass on üle 1 200 kg. Selle punkti tähenduses sisaldab kogumass kõiki „laseri“ toimimiseks vajalikke komponente, nt „laser“, toiteallikas, soojusvaheti, kuid ei sisalda välisoptikat laserkiire muundamiseks ja/või edasitoimetamiseks; 2. alapunkt b eespool ei hõlma ristimoodiga, mitmemoodilisi, tööstuslikke „lasereid“, millel on mis tahes järgmised omadused: a) väljundvõimsus on üle 500 W, kuid mitte üle 1 kW, ja millel on kõik järgmised omadused: 1. kiireparameetrite korrutis on üle 0,7 mm · mrad ja 2. „heledus“ mitte üle 1 024 W/(mm · mrad)2; b) väljundvõimsus on üle 1 kW, kuid mitte üle 1,6 kW, ja mille kiireparameetrite korrutis on üle 1,25 mm · mrad; c) väljundvõimsus on üle 1,6 kW, kuid mitte üle 2,5 kW, ja mille kiireparameetrite korrutis on üle 1,7 mm · mrad; d) väljundvõimsus on üle 2,5 kW, kuid mitte üle 3,3 kW, ja mille kiireparameetrite korrutis on üle 2,5 mm · mrad; e) väljundvõimsus on üle 3,3 kW, kuid mitte üle 4 kW, ja mille kiireparameetrite korrutis on üle 3,5 mm · mrad; f) väljundvõimsus on üle 4 kW, kuid mitte üle 5 kW ja mille kiireparameetrite korrutis on üle 5 mm · mrad; g) väljundvõimsus on üle 5 kW, kuid mitte üle 6 kW, ja mille kiireparameetrite korrutis on üle 7,2 mm · mrad; h) väljundvõimsus on üle 6 kW, kuid mitte üle 8 kW, ja mille kiireparameetrite korrutis on üle 12 mm · mrad või i) väljundvõimsus on üle 8 kW, kuid mitte üle 10 kW, ja mille kiireparameetrite korrutis on üle 24 mm · mrad. Tehniline märkus: märkuse 2 punkti a tähenduses on „heledus“ määratletud kui „laseri“ väljundvõimsus jagatud kiireparameetrite korrutise (BPP) ruuduga, s.o (väljundvõimsus)/BPP2. 6A005.a.1. 6A005.a.2. 6A005.a.3 6A005.a.4. 6A005.a.5. 6A005.a.6.

IX.A6.014 „Timmitavad“„laserid“, millel on mis tahes järgmine omadus: 1. laseri väljundkiirguse lainepikkus lühem kui 600 nm ja mis tahes järgmine omadus: a. väljundenergia üle 50 mJ impulsi kohta ja „tippvõimsus“ üle 1 W või b. keskmine või pidevlaine (CW) väljundvõimsus üle 1 W; Märkus: alapunkt 1 eespool ei hõlma värv-„lasereid“ ja muid vedelik-„lasereid“, millel on mitmemoodiline väljund ja lainepikkus 150 nm või üle selle, kuid mitte üle 600 nm, ja millel on kõik järgmised omadused: 1. väljundenergia vähem kui 1,5 J impulsi kohta või „tippvõimsus“ alla 20 W ja 2. keskmine või pidevlaine (CW) väljundvõimsus alla 20 W. 2. laseri väljundkiirguse lainepikkus üle 600 nm, kuid mitte üle 1 400 nm, ja mis tahes järgmise omadusega: a. väljundenergia üle 1 J impulsi kohta ja „tippvõimsus“ üle 20 W või b. keskmine või pidevlaine (CW) väljundvõimsus üle 20 W või 3. väljundkiirguse lainepikkus üle 1 400 nm ja mis tahes järgmise omadusega: a. väljundenergia üle 50 mJ impulsi kohta ja „tippvõimsus“ üle 1 W või b. keskmine või pidevlaine (CW) väljundvõimsus üle 1 W. 6A005.c.

IX.A6.015 Muud pooljuht-„laserid“: Märkused: 1. hõlmab ka pooljuht-„lasereid“, millel on optilised väljundliitmikud (nt kiudoptilised nn patsid); 2. nende pooljuht-„laserite“ seisund, mis on spetsiaalselt ette nähtud muude seadmete jaoks, määratakse muude seadmete seisundiga. a. üksikud ristimoodiga, ühemoodilised pooljuht-„laserid“, millel on mis tahes järgmised omadused: 1. laseri väljundkiirguse lainepikkus 1 510 nm või alla selle ning keskmine või pidevlaine (CW) väljundvõimsus üle 1,5 W või 2. laseri väljundkiirguse lainepikkus üle 1 510 nm ja keskmine või pidevlaine (CW) väljundvõimsus üle 500 mW; b. üksikud ristimoodiga, mitmikmoodilised pooljuht-„laserid“ mis tahes järgmise omadusega: 1. laseri väljundkiirguse lainepikkus alla 1 400 nm ja keskmine või pidevlaine (CW) väljundvõimsus üle 15 W; 2. laseri väljundkiirguse lainepikkus 1 400 nm või üle selle ja alla 1 900 nm ning keskmine või pidevlaine (CW) väljundvõimsus üle 2,5 W või 3. laseri väljundkiirguse lainepikkus 1 900 nm või üle selle ja keskmine või pidevlaine (CW) väljundvõimsus üle 1 W; c. üksikute pooljuht-„laserite“„koostud“ (laser bars), millel on mis tahes järgmine omadus: 1. laseri väljundkiirguse lainepikkus alla 1 400 nm ja keskmine või pidevlaine (CW) väljundvõimsus üle 100 W; 2. laseri väljundkiirguse lainepikkus 1 400 nm või üle selle ja alla 1 900 nm ning keskmine või pidevlaine (CW) väljundvõimsus üle 25 W või 3. laseri väljundkiirguse lainepikkus 1 900 nm või üle selle ja keskmine või pidevlaine (CW) väljundvõimsus üle 10 W; d. pooljuht „laserite“„liitmaatriksid“ (kahemõõtmelised massiivid), millel on mis tahes järgmine omadus: 1. laseri väljundkiirguse lainepikkus alla 1 400 nm ja millel on mis tahes järgmine omadus: a. keskmine või pidevlaine (CW) koguväljundvõimsus alla 3 kW ning keskmine või pidevlaine (CW) väljund-„võimsustihedus“ üle 500 W/cm2; b. keskmine või pidevlaine (CW) koguväljundvõimsus 3 kW või suurem, kuid mitte üle 5 kW, ning keskmine või pidevlaine (CW) väljund-„võimsustihedus“ üle 350 W/cm2; c. keskmine või pidevlaine (CW) koguväljundvõimsus üle 5 kW; d. impulsi tipp-„võimsustihedus“ üle 2 500 W/cm2; või Märkus: alapunkt d ei hõlma epitaksiaalselt toodetud monoliitseid seadmeid. e. ruumiliselt ühtne keskmine või pidevlaine (CW) koguväljundvõimsus üle 150 W; 2. laseri väljundkiirguse lainepikkus 1 400 nm või üle selle, kuid mitte üle 1 900 nm, ja millel on mis tahes järgmine omadus: a. keskmine või pidevlaine (CW) koguväljundvõimsus alla 250 W ning keskmine või pidevlaine (CW) väljund-„võimsustihedus“ üle 150 W/cm2; b. keskmine või pidevlaine (CW) koguväljundvõimsus 250 W või suurem, kuid mitte üle 500 W, ning keskmine või pidevlaine (CW) väljund-„võimsustihedus“ üle 50 W/cm2; c. keskmine või pidevlaine (CW) koguväljundvõimsus üle 500 W; d. impulsi tipp-„võimsustihedus“ üle 500 W/cm2 või Märkus: alapunkt d ei hõlma epitaksiaalselt toodetud monoliitseid seadmeid. e. ruumiliselt ühtne keskmine või pidevlaine (CW) koguväljundvõimsus üle 15 W; 3. laseri väljundkiirguse lainepikkus 1 900 nm või üle selle ja millel on mis tahes järgmine omadus: a. keskmine või pidevlaine (CW) väljund-„võimsustihedus“ üle 50 W/cm2; b. keskmine või pidevlaine (CW) väljundvõimsus üle 10 W või c. ruumiliselt ühtne keskmine või pidevlaine (CW) koguväljundvõimsus üle 1,5 W või 4. vähemalt üks eespool määratletud „laserite“„koost“ (laser bar). Tehniline märkus: selles kategoorias on „võimsustihedus“„laseri“ koguväljundvõimsus jagatud „liitmaatriksi“ emitteri pindalaga. 6A005.d.1

IX.A6.016 „Kemolaserid“: a. vesinikfluoriid(HF)-„laserid“; b. deuteeriumfluoriid(DF)-„laserid“; c. järgmised „siirdelaserid“: 1. hapnikjood- (O2-I) „laserid“; 2. deuteeriumfluoriidsüsinikdioksiid- (DF-CO2) „laserid“; 3. „mittekorduv-impulss“-neodüün (Nd): klaasi „laserid“, millel on mis tahes järgmine omadus: a. „impulsi kestus“ alla 1 μs ja väljundenergia üle 50 J impulsi kohta või b. „impulsi kestus“ üle 1 μs ja väljundenergia üle 100 J impulsi kohta. 6A005.d.5

IX.A6.017 Järgmised komponendid: 1. „aktiivjahutusega“ või soojusjuhtiva toru abil jahutatavad peeglid; Tehniline märkus: „aktiivjahutus“ on jahutustehnika optiliste detailide jahutamiseks, milleks kasutatakse detaili optilise pinna all voolavat vedelikku (tavaliselt vähem kui 1 mm kaugusel optilisest pinnast), et kõrvaldada optilise detaili pinnal tekkiv soojus. 2. optilised peeglid või täielikult või osaliselt valgust läbilaskvad optilised või elektro-optilised komponendid, mis ei ole koondatud kitsenevad kiukombinaatorid ja mitmekihilised dielektrilised võred (Multi-Layer Dielectric grating, MLD), mis on spetsiaalselt kavandatud nimetatud „laserites“ kasutamiseks; 3. järgmised kiud-„laseri“ komponendid: a. mitmemoodilisest mitmemoodiliseks koondatud kitsenevad kiukombineerijad, millel on kõik järgmised omadused: 1. signaalikadu parem (vähem) kui 0,3 dB keskmise kogusumma või CW väljundvõimsusel (välja arvatud läbi ühemoodilise südamiku edastatud väljundvõimsus selle olemasolul) üle 1 000 W ning 2. sisendkiudude arv on 3 või rohkem; b. ühemoodilisest mitmemoodiliseks koondatud kitsenevad kiukombineerijad, millel on kõik järgmised omadused: 1. signaalikadu parem (vähem) kui 0,5 dB keskmise kogusumma või CW väljundvõimsusel üle 4 600 W; 2. sisendkiudude arv on 3 või rohkem ning 3. millel on mis tahes järgmine omadus: a. kiireparameetrite korrutis väljundis mõõdetuna ei ületa 1,5 mm·mrad 5 või vähema sisendkiu puhul või b. kiireparameetrite korrutis väljundis mõõdetuna ei ületa 2,5 mm mrad 5 või rohkema sisendkiu puhul; c. MLDd, millel on kõik järgmised omadused: 1. ette nähtud spektraalsele või koherentsele kiirtekombinatsioonile 5 või enama kiu-„laseriga“ ning 2. pidevlaine (CW) „laseriga“ tekitatud kahju piirmäär (LIDT) on 10 kW/cm2 või rohkem. 6A005.e.

IX.A6.018 Gravimeetrid ja gravitatsiooni gradiomeetrid: a) maapinnal kasutamiseks kavandatud või kohandatud gravimeetrid (raskusjõu mõõtjad), mille staatiline „täpsus“ on väiksem (parem) kui 10 μGal; Märkus: alapunkt a ei hõlma kvartselemendiga (Worden-tüüpi) maapinnagravimeetreid. b) gravimeetrid, mis on ette nähtud liikuvatel alustel kasutamiseks ja millel on kõik järgmised omadused: 1. staatiline „täpsus“ on väiksem (parem) kui 0,7 mGal ja 2. kasutamis-„täpsus“ on väiksem (parem) kui 0,7 mGal ja „mõõtenäidu stabiliseerumisaeg“ on lühem kui 2 minutit kõigi kaasnevate korrigeerivate kompensatsioonide ja liikumismõjude kombinatsioonidena; Tehniline märkus: alapunkti b tähenduses on „mõõtenäidu stabiliseerumisaeg“ (nimetatud ka gravimeetri kosteajaks) aeg, mille jooksul aluspinna põhjustatud kiirenduste häirivad mõjud (kõrgsagedusmüra) vähenevad. c) gravitatsiooni gradiomeetrid. 6A007

IX.A6.019 1. Radarisüsteemid, -seadmed ja -sõlmed, millel on mis tahes järgmine omadus, ning spetsiaalselt nende jaoks ette nähtud komponendid: Märkus: käesolevat jagu ei kohaldata järgmise suhtes: — sekundaarseireradarid (SSR); — tsiviilautode radarid; — kuvarid või monitorid, mida kasutatakse lennujuhtimises; — meteoroloogilised (ilmastiku) radarid; — täppislähenemisradari (PAR) seadmestik, mis vastab Rahvusvahelise Tsiviillennunduse Organisatsiooni (ICAO) standarditele ja rakendab elektrooniliselt formeeritava suunadiagrammiga (ühemõõtmelisi) antenne või mehaaniliselt positsioneeritavaid passiivantenne; a) toimivad sagedustel 40 GHz kuni 230 GHz ja on mis tahes järgmise omadusega: 1. keskmine väljundvõimsus üle 100 mW või 2. asukoha määramise „täpsus“ on 1 m või vähem (parem) ning asimuudi määramise täpsus on 0,2 kraadi või vähem (parem); b) reguleeritava sagedusribaga, mille reguleerimisulatus on üle ± 6,25 % „töösageduse keskmisest väärtusest“; Tehniline märkus: „töösageduse keskmine väärtus“ on võrdne kirjeldatud suurima ja väikseima töösageduse poolsummaga. c) võimelised töötama üheaegselt rohkem kui kahel kandesagedusel; d) võimelised töötama sünteesapertuuriga radari (SAR), inverteeritud sünteesapertuuriga radari (ISAR) või õhusõiduki pardal oleva külgvaateradari (SLAR) režiimil; e) sisaldavad elektrooniliselt formeeritava suunadiagrammiga antenne; f) võimaldavad määrata ennast mitteidentifitseerivate (non-cooperative) sihtmärkide kõrguse; g) spetsiaalselt ette nähtud õhusõidukitel (õhupallidele või plaaneritele kinnitatuna) kasutamiseks ning omab Doppleri „signaali töötlemise“ võimalust liikuvate sihtmärkide avastamiseks; h) töötlevad radarisignaale ja kasutavad järgmist: 1. „radari hajaspektri“ tehnika või 2. „radari sagedusliikuvuse“ tehnika; i) tagavad maapinnal töötades üle 185 km maksimaalse „nägemisulatuse“; Märkus: alapunkt i eespool ei hõlma järgmist: a) kalastuspiirkondade seireradarid; b) maapealsed radariseadmed, mis on spetsiaalselt ette nähtud lennuliikluse trajektooride juhtimiseks ja millel on kõik järgmised omadused: 1. maksimaalne „nägemisulatus“ on 500 km või vähem; 2. konfigureeritud selliselt, et radari sihtmärgi andmed liiguksid vaid ühes suunas: radari asukohast ühele või enamale tsiviillennujuhtimiskeskusele; 3. puudub võimalus radarilaotuse kiiruse kaugjuhtimiseks trajektooril asuvast lennujuhtimiskeskusest ning 4. statsionaarselt paigaldatud; c) meteoroloogiliste õhupallide jälgimise radarid. j) „laser“-radarid või laserlokaatorseadmed (LIDAR), millel on mis tahes järgmine omadus: 1. „kosmosekindel“; 2. rakendavad koherentse heterodüün- või homodüündetekteerimise tehnikat ja mille nurklahutus on väiksem (parem) kui 20 μrad (mikroradiaani) või 3. ette nähtud aerobatümeetriliseks ranniku mõõdistamiseks vastavalt Rahvusvahelise Hüdrograafiaorganisatsiooni (IHO) hüdrograafiliste mõõdistustööde standardi (5. väljaanne, veebruar 2008) 1a või kõrgemale klassile ning kasutavad ühte või mitut „laserit“ lainepikkusega üle 400 nm, kuid mitte üle 600 nm; Märkused: 1. LIDAR-seadmeid, mis on spetsiaalselt ette nähtud mõõdistamiseks, käsitletakse üksnes alapunktis 3; 2. punkt eespool ei hõlma spetsiaalselt meteoroloogiliste vaatluste jaoks konstrueeritud LIDAR-seadmeid; 3. IHO standardi (5. väljaanne, veebruar 2008) 1a klassi parameetrid on kokkuvõtlikult järgmised: plaaniline täpsus (95 % tõenäosusega) = 5 m + 5 % sügavusest, sügavuse täpsus parandatud e taandatud sügavuste puhul (95 % tõenäosusega) = ±√(a2+(b*d)2), kus a = 0,5 m = konstantne sügavuse kõrvalekalle, st kõigi konstantsete sügavuse kõrvalekallete summa, b = 0,013 = sügavusest sõltuva kõrvalekalde tegur, b*d = sügavusest sõltuv kõrvalekalle, st kõigi sügavusest sõltuvate kõrvalekallete summa, d = sügavus; moodustiste avastamine = kärgmoodustised > 2 m kuni 40 m sügavusel; 10 % sügavusest sügavamal kui 40 m. k) varustatud „signaali töötlemise“ alamsüsteemidega, milles kasutatakse „impulsi kokkusurumise“ tehnikat ja millel on mis tahes järgmine omadus: 1. „impulsi kokkusurumise“ määr on üle 150 või 2. kokkusurutud impulsi kestus on lühem kui 200 ns või Märkus: alapunkt 2 eespool ei hõlma kahemõõtmelisi „mereradareid“ või „laevaliikluse teenistuse“ radareid, millel on kõik järgmised omadused; a) „impulsi kokkusurumise“ määr ei ole üle 150; b) kokkusurutud impulsi laius on suurem kui 30 ns; c) üksik ja pöörlev mehaanilise skaneerimisega antenn; d) tippväljundvõimsus ei ületa 250 W ning e) ei ole võimeline „sagedushüplemiseks“. l) varustatud andmetöötlemise alamsüsteemidega ja mis tahes järgmise omadusega: 1. „automaatne sihtmärgi järgimine“, mille väljund näitab iga antennipöörde jooksul sihtmärgi enam tõenäolist asukohta antennikiire järgmise pöörde ajal, või Märkus: punkt eespool ei hõlma kokkupõrkeohu hoiatusvõimekust lennujuhtimissüsteemides või „mereradaril“. 2. konfigureeritud selliselt, et anda kahe või enama „geograafiliselt hajutatud“ radaranduri poolt saadud sihtmärgi andmete superpositsioon ja korrelatsioon kuue sekundi jooksul, et saavutada alapunktis f või i nimetatud üksikanduri suutlikkusest parem kogusuutlikkus. Märkus: punkt eespool ei hõlma kontrollisüsteeme, seadmeid ega elektroonikasõlmi, mida kasutatakse „laevaliikluse teenistustes“. Tehnilised märkused: 1. käesoleva jaotise tähenduses on „mereradar“ radar, mida kasutatakse ohutu meresõidu jaoks merel, siseveeteedel või kaldalähedases keskkonnas; 2. käesoleva jaotise tähenduses on „laevaliikluse teenistus“ laevaliikluse jälgimise ja kontrolli teenistus, mis sarnaneb lennujuhtimisega „õhusõidukite“ puhul. 6A008

IX.A6.020 Järgmised optilised seadmed: a) seadmed absoluutse peegeldusvõime mõõtmiseks „täpsusega“, mis on 0,1 % peegeldusvõime väärtusest või sellest parem; b) seadmed, muud kui optilise pinna hajupeegelduse mõõtmise seadmed, millel on suurem kui 10 cm mittematistatud ava ja mis on spetsiaalselt kavandatud ebatasaste optiliste pindade kuju (profiili) 2 nm või vähema (parema) „täpsusega“ kontaktivabaks optiliseks mõõtmiseks soovitud profiili suhtes. Märkus: eespool esitatud punkti ei kohaldata mikroskoopide suhtes. 6B004

IX.A6.021 Seadmed maapealse kasutusega gravimeetrite tootmiseks, reguleerimiseks ja kalibreerimiseks staatilise „täpsusega“, mis on parem kui 0,1 mGal. 6B007

IX.A6.022 Impulssradari mõõtesüsteemid, mis on ette nähtud tagasikiirgumise ristlõike määramiseks, kui kiiratava impulsi pikkus on 100 ns või lühem, ning nende jaoks spetsiaalselt kavandatud komponendid. 6B008

IX.A6.023 Järgmised optiliste andurite materjalid: a) telluur (Te), puhtusega 99,9995 % või rohkem; b) järgmiste monokristallid, kaasa arvatud epitaksiaalsed kiibitoorikud: 1. kaadmiumtsinktelluriid (CdZnTe), mille tsingisisaldus on vähem kui 6 „moolosa“; 2. kaadmiumtelluriid (CdTe) mis tahes puhtusastmega või 3. elavhõbekaadmiumtelluriid (HgCdTe) mis tahes puhtusastmega. Tehniline märkus: „moolosa“ määratletakse ZnTe moolide ning kristallis oleva CdTe ja ZnTe moolide summa suhtena. 6C002

IX.A6.024 Järgmised optilised materjalid: a) tsinkseleniidist (ZnSe) või tsinksulfiidist (ZnS) „põhimikutoorikud“, mis on valmistatud keemilise aurustamise-sadestamise protsessi abil ning millel on mis tahes järgmine omadus: 1. maht üle 100 cm3 või 2. diameeter üle 80 mm ja paksus 20 mm või rohkem; b) järgmised elektro-optilised materjalid ja mittelineaarsed optilised materjalid: 1. kaaliumtitanüülarsenaat (KTA) (CAS 59400-80-5); 2. hõbegalliumseleniid (AgGaSe2, tuntud ka AGSE nime all) (CAS 12002-67–4); 3. talliumarseenseleniid (Tl3AsSe3, tuntakse ka TASi nime all) (CAS 16142-89-5); 4. tsink-germaaniumfosfiid (ZnGeP2, tuntud ka ZGP nime all, tsink-germaanium-bifosfiid või tsink-germaanium-difosfiid) või 5. galliumseleniid (GaSe) (CAS 12024-11–2). 6C004.a. 6C004.b.

IX.A6.025 Ränikarbiidi või berüllium-berülliumi (Be/Be) sadestamisel saadud „põhimikutoorikud“, mille diameeter või peatelje pikkus on üle 300 mm. 6C004.d.

IX.A6.026 Klaas, kaasa arvatud sulakvarts, fosfaatklaas, fluorofosfaatklaas, tsirkooniumfluoriid (ZrF4) (CAS 7783-64-4) ja hafniumfluoriid (HfF4) (CAS 13709-52-9), millel on kõik järgmised omadused: 1. hüdroksüülioonide (OH-) kontsentratsioon on väiksem kui 5 ppm; 2. metalliliste lisandite hulk on väiksem kui 1 ppm ning 3. suure homogeensusega (murdumisnäitaja väärtuse variatsioonid on alla 5 x 10-6); e) sünteetilised teemandid, milles optiline neeldumine on väiksem kui 10-5 cm-1 lainepikkustel 200–14 000 nm. 6C004.e.